CELEX: 32017R2273
Language: sl
Date: 2017-12-08 00:00:00
Title: Izvedbena uredba Komisije (EU) 2017/2273 z dne 8. decembra 2017 o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (Besedilo velja za EGP. )

9.12.2017   
            
            
               SL
            
            
               Uradni list Evropske unije
            
            
               L 326/42
            
         IZVEDBENA UREDBA KOMISIJE (EU) 2017/2273
   z dne 8. decembra 2017
   o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 22(1) Uredbe,
   ob upoštevanju naslednjega:
   
               (1)
            
            
               Člen 42 Uredbe Komisije (ES) št. 889/2008 (2), kakor je bila spremenjena z Izvedbeno uredbo Komisije (EU) št. 836/2014 (3), do 31. decembra 2017 izjemoma dovoljuje, in sicer pod določenimi pogoji in če ni na voljo ekološko vzrejenih kokoši, da se v enoto za ekološko rejo vključijo neekološko vzrejene kokoši za prirejo jajc, ki niso starejše od 18 tednov.
            
         
               (2)
            
            
               Na trgu Unije reja ekološko vzrejenih kokoši za prirejo jajc ni zagotovila zadostnih količin in kakovosti za izpolnitev potreb kmetov s kokošmi nesnicami. Da se zagotovi več časa za razvoj reje ekoloških kokoši za prirejo jajc, bi bilo treba obdobje uporabe pravil pridelave za izjemne primere, ki dovoljuje uporabo neekološko vzrejenih kokoši za prirejo jajc, ki niso starejše od 18 tednov, podaljšati do 31. decembra 2018.
            
         
               (3)
            
            
               Člen 43 Uredbe (ES) št. 889/2008, kakor je bila spremenjena z Izvedbeno uredbo Komisije (EU) št. 836/2014, za koledarska leta 2015, 2016 in 2017 izjemoma dovoljuje največ 5 % neekološke beljakovinske krme za prašiče in perutnino.
            
         
               (4)
            
            
               Na trgu Unije ni bilo na voljo zalog ekoloških beljakovin zadostne kakovosti in količine, da bi se lahko zadovoljile prehrambne potrebe prašičev in perutnine, ki se redijo na ekoloških kmetijah. Pridelava ekoloških beljakovinskih pridelkov še vedno zaostaja za povpraševanjem. Zato je primerno, da se obdobje možnosti za izjemne primere, ko se lahko uporabi omejen delež neekološke beljakovinske krme, podaljša do 31. decembra 2018.
            
         
               (5)
            
            
               Uredbo (ES) št. 889/2008 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za ekološko pridelavo –
            
         SPREJELA NASLEDNJO UREDBO:
   Člen 1
   Uredba (ES) št. 889/2008 se spremeni:
   
               (1)
            
            
               v členu 42(b) se datum „31. decembra 2017“ nadomesti z datumom „31. decembra 2018“;
            
         
               (2)
            
            
               v členu 43 se drugi odstavek nadomesti z naslednjim:
               „Najvišji odstotek neekološke beljakovinske krme za te vrste živali, dovoljene za obdobje 12 mesecev, je 5 % za koledarsko leto 2018.“
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2018.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. decembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 189, 20.7.2007, str. 1.
   
      (2)  Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1).
   
      (3)  Izvedbena uredba Komisije (EU) št. 836/2014 z dne 31. julija 2014 o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 230, 1.8.2014, str. 10).